  Виталий Пронин Озьы пиналъёс удмурт выжыкыл пуктӥзы, удмурт сямен эктыны дышетскизы, удмурт крезьгуро инструментъёсын тодматскизы.4-тӥ тулыспалэ пиналъёсты дышетонъя но ваньмон дырзэс радъянъя «Нуныкай» центр нош ик осъёссэ усьтӥз. Ужрад ортчиз Пельняньлы сӥзем фестиваль улсын.Соин ик та нуналэ удмурт калыклэн лулчеберетэныз тодматскыны, удмурт, ӟуч кылъёсты тодӥсь нылпиос сяна, котькуд мылкыд карись пыриськыны быгатӥз. Центрысь ӧнерчиос пиналъёс понна тунсыко ужъёс дасязы. Озьы пиналъёс удмурт выжыкыл пуктӥзы, удмурт сямен эктыны дышетскизы, удмурт крезьгуро инструментъёсын тодматскизы, горд сюйлэсь шулась пельнянь кутӥзы, пельнянь вылтусо открытка лэсьтӥзы но удмурт кылъёсын тодматскизы.Дышем радлыкъя «Нуныкай» центр ужаны кутскоз вуоно арнянуналэ, 11-тӥ тулыспалэ, К. Герд нимо гимназилэн юртаз. Ужрадэ пыриськыны ӧтё удмурт кылын вераськись яке удмурт кылэз валась 2-9 аресъем пиналъёсты. Занятиосы гожтӥськыны, группаослэн ужан радлыкенызы тодматскыны луэ «ВКонтактеысь» «Нуныкай» центрлэн бамаз. (vk.com/nunykai).Надежда Степанова  